אבנר בר חמא

אבנר בר חמא (נולד ב-18 באפריל 1946) הוא אמן בין-תחומי ישראלי, כיהן כראש המסלול לאמנות במכללת האקדמית לחינוך "תלפיות", וכיום מרצה בכיר במכללה, בה הוא אוצר "הגלריה האחרת". חבר המועצה הישראלית לתרבות ואמנות וראש המדור לאמנות פלסטית בה.

== קורות חייו ויצירתו ==
בר חמא נולד במרוקו, ועלה לישראל בשנת 1956 למעברת קריית גת עם הוריו ומשפחתו, הוא למד בישיבת נתיב מאיר, ושירת בחטיבת הנח"ל במלחמת יום הכיפורים<ref></ref>.

ולאחר מכן שירת בשליחויות ציוניות שונות, מטעם הסוכנות היהודית בבלגיה, בקנדה ובצרפת. בשנים 1966–1973 הוא למד אמנות בבית הספר הגבוה לציור בתל אביב (קלישר), וב ברמת השרון. לאחר לימודיו, אותם סיים בהצטיינות, הוזמן להצטרף לסגל ההוראה בבית הספר הגבוה לציור בתל אביב והתמנה בהמשך למנהלו הפדגוגי. בתפקיד זה כיהן עד שנת 1977. במקביל, לאורך שנות השבעים, עסק בר חמא בהדרכת מורים לאמנות במשרד החינוך מטעם הפיקוח, והיה חבר הוועדה העליונה לחינוך לאמנות. בשנת 1978 יצא בר חמא בשליחות לבריסל, מטעם מחלקת החינוך של הסוכנות היהודית ובני עקיבא, למשך יותר משנתיים. לאחר שובו ארצה, בתחילת שנת 1981, התמנה לראש המסלול לאמנות במכללה האקדמית לחינוך "תלפיות" בתל אביב (כיום בחולון). בין השנים 1988–1992 היה נציג הסוכנות היהודית במזרח קנדה וישב ארבע שנים במונטריאול. בשנת 1995 שב בר חמא לתפקידו כראש המסלול לאמנות במכללה האקדמית לחינוך"תלפיות" בתל אביב, וייסד במסגרת זו את "הגלריה האחרת", אותה הוא אוצר עד היום.

את המסלול לאמנות במכללת 'תלפיות', ניהל עד שנת 2006, ומאז ממשיך ללמד במכללה כמרצה בכיר. כיום הוא מרצה במכללה ואוצר 'הגלריה האחרת'.

בין השנים 2001–2002 כיהן בפריז כנציג המחלקה לחינוך למערב אירופה מטעם הסוכנות היהודית, ובמסגרת זו מיפה את כל בתי הספר היהודים באירופה המערבית במסגרת מחקר שהוגש לסוכנות. מחקר זה זכה לשבחים רבים של ראשי הסוכנות ושימש מסמך תיעוד, בו השתמשו ומשתמשים בקרית מוריה בירושלים, בה מתנהלת הכשרת השליחים השונים לגולה.

החל משנת 1972, מציג בר חמא את יצירותיו בישראל ובשאר העולם ועד היום יצר כ-30 פסלים ומיזמים אמנותיים. בארץ מוצבות יצירותיו בתל אביב, ירושלים, חיפה, באר שבע, גבעת זאב, מעלה אדומים, קריית גת<ref name=":0"></ref>, בית שאן, ירוחם, אשדוד, בת-ים וכן מחוץ לישראל: בבריסל ובמיאמי. בשנת 1998, נבחרה עבודת קיר שלו ופסל שלו, לרחבת הכניסה למגדלי טרייד טאואר (TRADE TOWER), ובאותה שנה גם עוצבה על ידיו האנדרטה לזכר הנופלים בני קריית גת (ביניהם גם חבריו)<ref name=":0" />. הצעתו לאנדרטה לחללי הטרור בירושלים, נבחרה בשנת 2013 על ידי ועדה מטעם העירייה, ועדיין לא בוצעה.

בשנת 2008 תבע בר חמא את עיריית קריית גת, לאחר שלטענתו העירייה הזניחה פסלים שיצר והוצבו בתחומה באופן הפוגע בזכויותיו כיוצר היצירה<ref></ref>, בשנת 2012 ניתן פסק דין שחייב את העירייה לתחזק את הפסלים כראוי ולפצות את בר חמא<ref></ref>, פסיקה שיצרה שיח על גבולות זכויות היוצרים בישראל<ref></ref><ref></ref><ref></ref>.

בשנת 2009 ייסד בר חמא את הגלריה "הלל 17" בירושלים, הוא אצר בה את התערוכות "אימפרה-ציוניזם", "גלו-יה" ו"מביעה אומר" ותערוכת פתיחה לזכרה של מבקרת התרבות צפורה לוריא.

בנובמבר 2009, הוא הוזמן להציג בברלין בתערוכה הקבוצתית "שלום-קיר-חופש" בה משתתפים אמנים מעיראק-אירן-פלסטין-אירופה וישראל.

בשנת 2013 יצא לאור ספר האמן שלו: " 'הר-שדה-בית'- מיצבי מצב 1995–2013, בעריכת המשוררת חוה פנחס כהן. בספר שישה מאמרים שנכתבו על ידי מיטב החוקרים מהארץ ומחו"ל,(פרופ' זיוה עמישי מייזלש, כלת פרס ישראל לאמנות - פרופ' מרגרט אולין (Margaret Olin), מאוני' ייל בארצות הברית, ד"ר בתיה ברוטין - צפורה לוריא - דפנה נאור - אביבה וינטר ורונית דקל). הספר, בהוצאת ראובן מס, מתרכז בעיקר בעבודותיו בין השנים 1995–2013 וכולל ראיון מקיף עם העורכת חוה פנחס כהן ומאמרי מחקר מגוונים על עבודותיו.

בר חמא כיהן כחבר המועצה הישראלית לתרבות ואמנות במשך ארבע שנים, ובשנת 2017, התמנה ליו"ר המדור לאמנות פלאסטית.

בשנת 2016 העתיק את מגוריו לירושלים<ref></ref>

== גלריה ==
<gallery>
קובץ:Beit Benyamini 011.JPG|וַיְהִי בְשָׁלֵם סֻכּוֹ וּמְעוֹנָתוֹ בְצִיּוֹן ()נירוסטה, פליז מצופה זהב
קובץ:אבנר בר חמא - ירושלים 1.jpg|פסל בירושלים
קובץ:אבנר בר חמא - ירושלים 2.jpg|פסל בירושלים
AvnerbarhamaME.jpg|פסל במעלה אדומים, 1986
קובץ:ציפור אדומה.jpg
</gallery>

== קישורים חיצוניים ==
* 
* 

==הערות שוליים==

קטגוריה:חברי המועצה הישראלית לתרבות ואמנות
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:פסלים ישראלים
קטגוריה:ישראלים שנולדו ב-1946
קטגוריה:ירושלים: אישים
קטגוריה:קריית גת: אישים
קטגוריה:בוגרי ישיבת נתיב מאיר